-----------------------------------------------------------------------
  11. การควบคุมภายใน

  -----------------------------------------------------------------------

คณะกรรมการบริษัทได้จัดประชุมครั้งที่ 1/2551 วันที่ 25 มกราคม พ.ศ. 2551
โดยมีคณะกรรมการตรวจสอบเข้าร่วมประชุมด้วย
เพื่อให้ความเห็นเกี่ยวกับความเพียงพอและความเหมาะสมของระบบการควบคุมภายใน
ซึ่งคณะกรรมการตรวจสอบได้ชี้แจงและรายงานผลการตรวจสอบภายในสำหรับปี พ.ศ. 2550
ให้คณะกรรมการบริษัทรับทราบ สรุปได้ว่า

คณะกรรมการตรวจสอบได้พิจารณาและสอบทานแผนการตรวจสอบความเสี่ยง
และรายงานผลการตรวจสอบภายใน พร้อมทั้งให้ข้อเสนอแนะต่อฝ่ายบริหารอย่างสม่ำเสมอ
การตรวจสอบภายในมุ่งเน้นการประเมินการควบคุมภายในด้านการเงิน ด้านการปฏิบัติงาน
ด้านการปฏิบัติตามกฎหมายและกฎระเบียบที่เกี่ยวข้อง
ให้มีประสิทธิผลประสิทธิภาพและเป็นไปตามมาตรฐานสากล
รวมทั้งให้มีการติดตามและดำเนินการแก้ไขในประเด็นความเสี่ยงที่สำคัญที่อาจมีผลกระทบต่อการบริหารและการปฏิบัติงาน
หรือเป็นรายการที่เกี่ยวโยงซึ่งอาจทำให้เกิดความขัดแย้งทางผลประโยชน์
เป็นรายการจริงทางการค้าอันเป็นธุรกิจปกติทั่วไปอย่างสมเหตุสมผล
และเป็นผลประโยชน์สูงสุดสอดคล้องตามนโยบายบริษัทฯ การดูแลทรัพย์สิน บุคลากร
การบริหารและดำเนินงานให้ความสำคัญต่อการควบคุมภายในและจัดให้มีระบบการป้องกันที่ดี
ผลการสอบทานเป็นไปตามที่กำหนดไว้
สอดคล้องกับข้อกำหนดกฎหมายของภาครัฐและนโยบายการกำกับดูแลกิจการที่ดี
ในส่วนการหารือกับผู้สอบบัญชีภายนอก เพื่อประเมินระบบการควบคุมภายใน
มีความเหมาะสมเป็นไปตามหลักการบัญชีที่รับรองทั่วไป มีความเพียงพอของระบบควบคุมภายใน
และไม่มีข้อบกพร่องที่เป็นสาระสำคัญ

คณะกรรมการบริษัทมีความเห็นต่อระบบการควบคุมภายในเช่นเดียวกับคณะกรรมการตรวจสอบ
สรุปสาระสำคัญได้ดังนี้

1.  องค์กรและสภาพแวดล้อม

  บริษัทฯ ได้ปรับปรุงผังโครงสร้างองค์กรในสายงานสำคัญ
  เพื่อให้การปฏิบัติงานมีความคล่องตัวเหมาะสม สอดคล้องกับสภาพธุรกิจที่เปลี่ยนแปลง
  เพื่อรองรับแผนงานระยะยาวและการขยายงานในต่างประเทศ ดังนี้

  1.1 สายพัฒนาธุรกิจองค์กร (Corporate Business Development)
  โดยรายงานตรงต่อสายพัฒนาธุรกิจ-ปฏิบัติการถ่านหินอินโดนีเซีย

  1.2 เทคโนโลยีและสารสนเทศ (Information Technology Department)
  มีการปรับโครงสร้าง โดยแบ่งเป็น 5 ฝ่ายงานคือ ฝ่าย Enterprise Mission Solution
  ฝ่าย Enterprise Support Solution ฝ่าย Information Management ฝ่าย
  Infrastructure Supports และฝ่าย Office Automation

  1.3 สายงานรัฐและชุมชนสัมพันธ์ปรับปรุงโครงสร้างใหม่
  รวมสายงานรัฐและชุมชนสัมพันธ์กับฝ่ายงานสื่อสารองค์กรเข้าด้วยกันเป็นสายสื่อสารองค์กรและกิจการสัมพันธ์
  (Corporate Communication & Public Affairs Department) โดยแบ่งออกเป็น
  ฝ่ายสื่อสารองค์กร ฝ่ายชุมชนสัมพันธ์ และฝ่ายรัฐสัมพันธ์

  1.4 โครงการพัฒนาพลังงานใหม่ (New Energy Development Project)
  มีการปรับปรุงโครงสร้างใหม่ โดยแบ่งเป็น 3 ฝ่ายงาน คือ ฝ่ายพัฒนาถ่านหินเป็นน้ำมัน
  ฝ่ายพัฒนาพลังงานหมุนเวียน และหน่วยงานสนับสนุน

  1.5 ศูนย์พัฒนาคุณภาพ ความปลอดภัย และสิ่งแวดล้อม (Quality Safety &
  Environmental Development Center) ปรับปรุงโครงสร้าง โดยแบ่งเป็น 3 ฝ่ายงาน คือ
  ฝ่ายพัฒนาคุณภาพ (Quality Development) ฝ่ายพัฒนาความปลอดภัย (Safety
  Development) และฝ่ายพัฒนาสิ่งแวดล้อม (Environmental Development)

  1.6 โครงการหงสา (Hongsa Project Development Management)
  ปรับปรุงโครงสร้างใหม่โดยแบ่งเป็น 6 ฝ่ายงาน คือ ฝ่าย Support Function ฝ่าย Coal
  Mining ฝ่าย Power Plant ฝ่าย Environmental Impact Assessment (EIA) and
  Resettlement Action Plan (RAP) ฝ่าย Infrastructures และฝ่าย Liaison
  Office

1.7 เพิ่มโครงการอินเดีย (India Project Development Management)
โดยขึ้นตรงต่อสายพัฒนาธุรกิจ

  1.8 บ้านปูเพาเวอร์ (Banpu Power) ปรับปรุงโครงสร้างโดยแบ่งเป็น 4 ฝ่าย ได้แก่
  ฝ่ายธุรกิจไฟฟ้า-สาธารณรัฐประชาชนจีน (China Power Business)
  ฝ่ายวิศวกรรมและพัฒนาโครงการ (Engineering & Project Development)
  วางแผนกลยุทธ์และบริหารทรัพย์สิน (Strategic Planning & Asset Management)
  และฝ่ายโครงการหงสา (Hongsa Project)

2.  การดำเนินงาน

  คณะกรรมการบริษัทมีแนวนโยบายที่ชัดเจนในการส่งเสริมกิจกรรมค่านิยมร่วมบ้านปู (Banpu
  Spirit) ให้เกิดเป็นรูปธรรมที่ชัดเจน ก่อประโยชน์ต่อบริษัทฯ และสังคมโดยรวม
  ค่านิยมบ้านปูเป็นแนวทางปฏิบัติที่ให้ความสำคัญต่อบุคลากรให้เป็นหนึ่งเดียวกันในองค์กรอย่างต่อเนื่อง
  โดยส่งเสริมให้พนักงานมี นวัตกรรม ยึดมั่นในความถูกต้อง ห่วงใยและเอาใจใส่ และมีพลังร่วม
  โดยในปี พ.ศ. 2550 ได้จัดกิจกรรมด้านองค์กรคุณภาพ Quality Resources, Quality
  Returns (QR) ด้วยปรัชญาที่ว่าทรัพยากรที่มีคุณภาพย่อมสะท้อนความเป็นองค์กรที่มีคุณภาพ
  เพื่อเป็นพลังผลักดันให้พนักงานมีจิตสำนึกมุ่งมั่นในการนำพาบริษัทฯ
  มุ่งไปสู่ความสำเร็จที่ยั่งยืนในอนาคต
  ตลอดจนส่งเสริมสนับสนุนนโยบายการกำกับดูแลกิจการและจริยธรรมธุรกิจ ให้มีความชัดเจน
  โปร่งใส เป็นไปตามหลักปฏิบัติที่ทันสมัยและเป็นมาตรฐานสากล
  การกำหนดนโยบายและแผนการปฏิบัติงาน คำนึงถึงความเป็นธรรมต่อพนักงาน ลูกค้า
  คู่แข่งทางการค้า รวมถึงความรับผิดชอบต่อผู้ถือหุ้น สังคมส่วนรวมและสิ่งแวดล้อม โดยบริษัทฯ
  ยึดมั่นในการดำเนินโครงการสืบเนื่องเพื่อสังคมและสิ่งแวดล้อมร่วมกับภาครัฐหน่วยงานราชการ
  และภาคเอกชนต่างๆ CSR : Corporate Social Responsibility
  ว่าเป็นภารกิจหลักและดำเนินอย่างต่อเนื่อง
  ด้านการดำเนินงานยังได้มีการปรับปรุงนโยบายและระเบียบวิธีการปฏิบัติงานให้สอดคล้องกับการดำเนินธุรกิจที่เติบโตและเผชิญท่ามกลางสภาวการณ์ที่เปลี่ยนแปลง
  นอกจากนั้นมีระบบการควบคุมและติดตามการดำเนินงานอย่างชัดเจน
  โดยสำนักงานตรวจสอบภายในซึ่งมีอิสระในการตรวจสอบและรายงานตรงต่อคณะกรรมการตรวจสอบ
  ทำหน้าที่วางแผนการตรวจสอบตามความเสี่ยงสำคัญทางธุรกิจและครอบคลุมกระบวนติงานมีระบบการติดตามการดำเนินงานอย่างชัดเจน
  โดยดำเนินธุรกิจที่เติบโต ท่ามกลางสภาพการเปลี่ยนแปลง
  000000000000000000000000000การปฏิบัติงานสำคัญของบริษัทฯ และบริษัทในเครือ
  รวมทั้งติดตามการบริหารที่สำคัญอย่างต่อเนื่องจากคณะกรรมการบริหารความเสี่ยง
  และสอบทานการทำธุรกรรมอนุพันธ์ทางการเงิน รวมถึงการทำ Commodity Hedging
  สอบทานการปฏิบัติตามกฎหมายและระเบียบที่เกี่ยวข้อง
  ให้เกิดความเชื่อมโยงกับการควบคุมภายใน
  และการดำเนินงานเป็นไปตามกลไกและกระบวนการที่จะต้องปฏิบัติอย่างเคร่งครัด
  สามารถวัดผลได้ สอดคล้องกับนโยบายและแผนงานของบริษัทฯ
  เพื่อมั่นใจได้ว่าการบริหารและการกำกับองค์กรมีประสิทธิภาพและประสิทธิผล
  และเพื่อสร้างความเชื่อมั่นแก่ผู้ถือหุ้นว่าผลประโยชน์ของผู้ถือหุ้นได้รับการดูแลอย่างดี
  สร้างคุณค่าและผลประโยชน์ระยะยาวแก่ผู้มีส่วนเกี่ยวข้องกับบริษัทฯ

3. การบริหารความเสี่ยง

  บริษัทฯ ให้ความสำคัญกับการดำเนินการตามนโยบายการบริหารความเสี่ยงเป็นนโยบายสำคัญ
  บริษัทฯ
  ได้มีการติดตามภาพรวมและรายละเอียดการประเมินและแผนการบริหารความเสี่ยงจากหน่วยงานต่างๆ
  ของบริษัทฯ อย่างสม่ำเสมอ
  รวมทั้งวางระบบการรายงานและติดตามผลการบริหารความเสี่ยงให้เหมาะสมและรวดเร็วสอดคล้องกับสถานการณ์ปัจจุบัน
  นอกจากนี้ฝ่ายบริหารของบริษัทฯ
  ได้มีการทบทวนนโยบายความเสี่ยงและแผนงานต่อคณะกรรมการบริหารความเสี่ยง (Risk
  Management Committee)
  มีการส่งเสริมให้ผู้บริหารและพนักงานทุกคนตระหนักถึงความสำคัญของความเสี่ยงและบริหารความเสี่ยงที่จะทำให้ไม่บรรลุเป้าหมายของบริษัทฯ
  พร้อมทั้งมีการปลูกฝังให้เป็นวัฒนธรรมองค์กรว่า
  การบริหารความเสี่ยงเป็นความรับผิดชอบของทุกคน
  มีการวางระบบการบริหารความเสี่ยงอย่างเป็นระบบ
  โดยมีการวางแผนและการกำหนดมาตรการบริหารความเสี่ยง
  มีการประเมินปัจจัยความเสี่ยงซึ่งอาจส่งผลกระทบต่อการดำเนินธุรกิจและเป้าหมายของบริษัทฯ
  มีการติดตามการบริหารความเสี่ยงของหน่วยงานต่างๆ ภายในองค์กร
  และรายงานคณะกรรมการบริหารความเสี่ยง เพื่อรายงานคณะกรรมการบริษัทฯ อย่างต่อเนื่อง
  และในปี พ.ศ. 2550 ได้จัดอบรมเพิ่มเติมความเข้าใจในเรื่องการบริหารความเสี่ยงแก่พนักงาน
  การผลักดันและปรับปรุงระบบการบริหารความเสี่ยงให้เป็นเครื่องมือที่มีประสิทธิภาพยิ่งขึ้น
  โดยบริษัทฯ ได้นำระบบรายงานและบริหารความเสี่ยงแบบเชื่อมโยงทางอิเล็กทรอนิกส์ที่ทันสมัย
  (Risk Management System online) การจัดทำข้อมูลตัวชี้วัดความเสี่ยงสำคัญ (Key Risk
  Indicator : KRI) และศึกษาปรับปรุงการประเมินความเสี่ยงเชิงปริมาณ (Risk
  Quantification Study)
  เพื่อให้หน่วยงานสามารถนำไปประยุกต์ใช้และก่อให้เกิดประโยชน์ต่อบริษัทฯ อย่างแท้จริง
  นอกจากนั้นในปี พ.ศ. 2550 บริษัทฯ
  ได้จัดให้มีการฝึกอบรมและฝึกซ้อมการทำแผนการดำเนินธุรกิจอย่างต่อเนื่อง (Business
  Continuity Plan: BCP) เพื่อให้เกิดความมั่นใจในเสถียรภาพของระบบงาน
  ความปลอดภัยและการดำเนินธุรกิจ

4. การควบคุมการปฏิบัติงานของฝ่ายบริหาร

  คณะกรรมการบริษัทได้แต่งตั้งคณะกรรมการย่อย 3 คณะ ประกอบด้วย คณะกรรมการตรวจสอบ
  คณะกรรมการบรรษัทภิบาลและสรรหา และคณะกรรมการกำหนดค่าตอบแทน ซึ่งคณะกรรมการทั้ง
  3 คณะ ได้ปฏิบัติงานภายใต้ขอบเขต
  หน้าที่และความรับผิดชอบที่ได้รับมอบหมายอย่างเคร่งครัดและเหมาะสมในด้านบริหาร บริษัทฯ
  ได้กำหนดขอบเขต อำนาจหน้าที่ตลอดจนความรับผิดชอบของผู้บริหารและผู้ปฏิบัติงานแต่ละระดับ
  บริษัทฯ ได้ปรับปรุงตารางอำนาจอนุมัติของฝ่ายบริหารแต่ละระดับให้เหมาะสม มีความชัดเจน
  จัดทำคู่มือการปฏิบัติงานเป็นลายลักษณ์อักษร
  ติดตามดูแลการดำเนินงานของบริษัทย่อยและบริษัทร่วมอย่างสม่ำเสมอ
  ปรับปรุงคู่มือสอบทานการปฏิบัติงานตามกฎหมาย นิติกรรม สัญญาที่เกี่ยวข้อง
  คณะกรรมการตรวจสอบได้พิจารณาทบทวนและอนุมัติแผนการตรวจสอบตามความเสี่ยงประจำปี
  ช่วยให้แผนการตรวจสอบครอบคลุมกระบวนการปฏิบัติงานที่มีความเสี่ยงสำคัญ
  รวมทั้งครอบคลุมถึงความคาดหวังของผู้มีส่วนเกี่ยวข้องกับบริษัทฯ (Stakeholders’
  Expectation) ซึ่งทำให้บริษัทฯ มั่นใจว่าหน่วยงานต่างๆ
  มีการควบคุมภายในในการปฏิบัติงานอย่างมีประสิทธิผลและประสิทธิภาพ
  รวมถึงได้พิจารณาประเด็นสำคัญและปัญหาที่ตรวจพบจากการตรวจสอบโดยผู้ตรวจสอบภายในและผู้ตรวจสอบภายนอก
  ผลจากการตรวจสอบได้รับการติดตามอย่างใกล้ชิด ประเด็นสำคัญต่างๆ
  ได้รายงานฝ่ายบริหารและผู้บริหารของหน่วยงานที่เกี่ยวข้องทราบและพิจารณาปรับปรุงแก้ไขการปฏิบัติงานให้มีประสิทธิผลยิ่งขึ้น

5. ระบบสารสนเทศและการสื่อสารข้อมูล

  บริษัทฯ สนับสนุนการนำระบบงานสารสนเทศของกลุ่ม Mincom Corporation
  มาใช้ในการบริหารจัดการด้านการผลิตและการขายถ่านหินของบริษัทฯ ให้ครอบคลุมทุกเหมือง
  ภายใต้ชื่อโครงการ Business Process Standardization (BPS)
  เพื่อพัฒนาระบบฐานข้อมูลสารสนเทศด้านการบริหารจัดการระบบ Supply Chain ของบริษัทฯ
  ให้มีประสิทธิภาพและทันเวลาต่อการใช้ประกอบการตัดสินใจของฝ่ายบริหาร
  เพิ่มประสิทธิภาพในการติดต่อสื่อสารระหว่างหน่วยงาน นอกจากนั้นบริษัทฯ
  ได้จัดให้มีข้อมูลที่สำคัญต่างๆ สำหรับคณะกรรมการบริษัทฯ
  คือการบันทึกและสรุปความเห็นของที่ประชุมไว้ในรายงานการประชุมคณะกรรมการบริษัทฯ ทุกครั้ง
  การจัดระบบสารสนเทศเพื่อการสื่อสารกับพนักงานทุกระดับทั้งภายในและภายนอกองค์กร
  การจัดเก็บเอกสารประกอบการบันทึกบัญชีไว้ตามที่กฎหมายกำหนด ระบบการสำรองข้อมูล
  มีการประชุมระหว่างคณะกรรมการตรวจสอบกับผู้สอบบัญชีรับอนุญาตและฝ่ายบัญชี
  เพื่อทบทวนนโยบายบัญชีตามหลักการที่รับรองทั่วไป รวมทั้งพิจารณาสาระสำคัญต่างๆ
  ตามรายงานของผู้สอบบัญชีรับอนุญาต
  นอกจากนั้นได้มีการปรับปรุงระบบบัญชีให้ทันสมัยพร้อมรองรับมาตรฐานบัญชีสากล IFRS
  เพื่อให้มั่นใจในความถูกต้องและเชื่อถือได้ของรายงานทางการเงิน
  และเป็นประโยชน์ในการตัดสินใจสำหรับผู้บริหารของบริษัทฯ และส่งเสริมการนำระบบ Cognos
  มาใช้จัดทำงบประมาณให้เกิดประโยชน์สูงสุดต่อบริษัทฯ
  รวมทั้งปรับปรุงระบบการสื่อสารข้อมูลระหว่างบริษัทฯ กับบริษัทย่อยและบริษัทร่วมในต่างประเทศ
  เพื่อให้การประสานงานการติดตามดูแลการดำเนินงานของบริษัทย่อยและบริษัทร่วมเป็นไปอย่างมีประสิทธิภาพ

6. ระบบการติดตาม

  บริษัทฯ มีการประชุมคณะกรรมการบริษัทในปี พ.ศ. 2550 รวม 14 ครั้ง
  และมีการประชุมผู้บริหารอย่างสม่ำเสมอทุกเดือน
  เพื่อพิจารณาและติดตามผลการดำเนินงานของฝ่ายบริหารให้เป็นไปตามเป้าหมาย
  ในการประชุมคณะกรรมการบริษัท หรือประชุมฝ่าย/ผู้บริหาร
  หากผลการดำเนินการแตกต่างจากเป้าหมาย
  จะมีมติให้ฝ่ายจัดการรับไปดำเนินการแก้ไขและรายงานคณะกรรมการบริษัทฯ
  นอกจากนี้บริษัทฯได้นำระบบ KPI
  มาใช้ในการติดตามผลการบริหารและปฏิบัติงานของพนักงานทุกระดับและมั่นใจว่าการดำเนินงานเป็นไปตามแผนธุรกิจที่กำหนด

  การประชุมของคณะกรรมการตรวจสอบในปี พ.ศ. 2550 มีการประชุมรวม 7 ครั้ง
  เพื่อพิจารณาและติดตามฐานะการเงินและผลการดำเนินงานอย่างสม่ำเสมอ
  และให้ข้อเสนอแนะสำคัญที่มีผลกระทบต่อองค์กรแก่ผู้บริหารเป็นระยะๆ
  มีการติดตามการปฏิบัติตามเป้าหมายที่กำหนดไว้
  การสอบทานระบบการควบคุมภายในเป็นไปอย่างต่อเนื่องและมีการปรับปรุงแก้ไขทันท่วงที
  สอดคล้องกับสถานการณ์ที่เปลี่ยนแปลงไป ซึ่งได้รายงานผลการสอบทานงบการเงิน
  และรายงานผลการสอบทานการควบคุมภายในและติดตามการบริหารความเสี่ยงที่สำคัญอย่างต่อเนื่อง
  ทุกครึ่งปี ต่อคณะกรรมการบริษัท เพื่อทราบเป็นปกติ
  รวมทั้งรายงานผลการประชุมคณะกรรมการตรวจสอบในงานด้านอื่นต่อประธานกรรมการบริษัท
  เพื่อทราบในกรณีสำคัญ